hu en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ru ky ky ky ky ky ky ky ky ky ky ky ky kk ky ky ru ky ru ru ky ru ru ky ru ky ru kk ky ru ru ky ky ky ru ky ru tyv ru ru ru ru bg ru kk ky ru ky ru ky ky ru ru ru ru mn ky ky ru tt mk ru ky ru ky ru
"Фабула", 16.08.11 - 3-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Атаханов ачуу чындыкты айттыбы, же…
Жаза аткаруу мамлекеттик кызматынын мурдагы чоңу Эрнст Исаев азыркы жетекчиликтин эч нерсесин калтырбай шыбап, эки жуманын биринде эле маалымат жыйынын өткөрүп келет. Эрнст мырза эски кызматына эмне мынча ээликти десек, анын да чоң жүйөлүү себеби бар окшобойбу. Жакында эле вице-премьер-министр Шамил Атаханов: "Эрнст Исаевди чет өлкөлүк колдоочулары каржылайт. Ар бири 100 доллардан турган ондогон маалымат жыйындарын өткөрдү. Мынча акчаны ал кайдан таап атат? Канча жылдан бери коррупцияга белчесинен баткан бул системаны бир жылда эле оңдогонго мүмкүн эмес"-деп чоң жаңылык айтты. Исаевди чет жактан каржылап аткандыгын мамлекет башындагы бакандай чиновник расмий түрдө жар салган соң, демек, мунун чындыгы бар. Абак системасынын ашканасын мыкты билгендердин айтымында, Эрнст Исаевдин чет өлкөдөгү колдоочулары баягы эле көлбаевчилер имиш. Кыргызстанга жакын арада экстрадицияланмакчы болуп атышкан "авторитеттер" Кыргызстандын абак башчыларын дал ушул Исаев аркылуу өз колуна алууну көздөөдө деген сөздөр да айтылууда.
Акаевдин да, Бакиевдин да тушунда Тышкы иштер министрлигин мыкчып калганга үлгүргөн Эднан Карабаев акыркы күндөрү акылдуу ойлорун ортого салып, буга чейин таза иштеп, түз жүргөндөй түр көрсөтүп келет. Таза иштегенин ким билсин, бирок кошоматчылыктан алыс болуп, түз жүргөнүнө ишенүү кыйын болуп турат. Албетте, Мадумаровчосунан Бакиевдердин үстүнө чепкенин жаап, башына суусар тебетейин кийгизе салып жалпактаганын көргөн жокпуз, бирок КурСалиевичтин туулган күнүнө оригиналдуу белекче жасап, көңүлүн алган бир жоругун чукуп чыктык. Тээ 2007-жылы Өскөн аксакалдын Эднаны ТИМди башкарып турганда, КурСалиевич 58 жашка толот. Эбепке себеп болуп Кукеңдин дипломатиялык паспортунун мөөнөтү бүтүп калганын уга койгон Эдикең берилген күнү 1-август деген датасы менен AD 000001 номурлуу дипломатиялык паспортун ошол кездеги ажого арнаган экен. Ортодо Максим Бакиев бийликке аралашып, Сарыбаевин түрткүлөбөгөндө дагы көбүрөөк отурат беле, ким билет. Айтор, министрлик мансапта 2009-жылга чейин отурду. Карачечекей уулу Тимур Карабаев да шыбагадан кур калбай, аскер прокуратурасындагы орун басарлык мансапты ээлеп келген. Баса, 2010-жылы кыш айларында Исмаил Исаковдун 8 жыл абакка айдалышына Тимур Эднановичтин опол-тоодой эмгеги бар.
"Дүйнөлүк кризис жакында башталат" - дейт Акаев
Орусиялык маалымат каражаттары академик А. Акаев менен МГУнун ректору В. Садовничийдин дүйнөлүк экономиканын жакынкы келечегине сереп салган айтылуу "Экономикалык саясат" деп аталган эмгегин талкуулап бүтө албай атышат. Анда Аскар Акаев дүйнөлүк кризистин жаңы толкуну жакын арада жер жүзүн каптаарын, баасы күндөн-күнгө асмандап бара жаткан алтын тез арада арзандап, мунай затына болгон баа күз айларында кескин түрдө түшүп, АКШ жана Европа мамлекеттери алапайын таппай калаарын айтыптыр. Акаевдин божомолунда бул жолку дүйнөлүк кризис 2008-жылкыдан эки эсе катаал болуп, 2017-жылы гана дүйнөлүк экономика калыбына келээрин божомолдоптур. Баарынан кызыгы, экс-ажобуздун мындай анализи орусиялык жана европалык экономика серепчилеринин көңүлүн буруп, кызуу талкууга алынууда.
Ташкул акенин ордосунун "таш-талканы" чыгыптыр
Акаевдин доорунда ар кайсы мансаптарда иштеп жүрүп, кыргыздын манчыркаган олигархына айланган Ташкул Керексизов деген бар. Акыркы жылдары кайрымдуулук иштерин көп жасап, ар кандай маданий очокторду кура салып, көлдүктөрдүн ардактуу акесине да айланган жайы бар. Мындан эки-үч жыл мурун Көл кылаасынын тескей жагына дүйнө калкынын суктануусун жаратып, жомоктогудай маданий очокко айланат деп "Аалам ордосун" кура баштаган. Бирок ал ордосу ара жолдо калып, учурда шыбактары сыйрылып түшүп, тамга тартылган атактуу Саякбай манасчыбыз менен Чыкебиздин сүрөттөрүнүн кейпи кетип, тегерегиндеги бак-дарактар куурап, чөптөрү саргайып, суктанткан эмес эле куураган ордого айланып калыптыр. Баса, Керексизов байкебиз жыл башында "7-апрелде шейит кеткен жигиттерибиздин ашын өткөрөм. "Аалам Ордого" Ала-Тоодой эт, Ала-Көлдөй чык кылып, 100 миң кишини чакырам" дегендей болду эле. Анысынан деле дайын жок болду. Көзгө басар миллионерибиз кейпи карылыкка моюн сунуп бараткан көрүнөт.
Нариман Түлеев да президенттикке аттанды
Нариман Түлеев менен Марат Султановдун жолу эки айрылды. Экөө шайлоого өнөктөш катары эмес, эки башка аттана турган болушту. Өткөн жумада Марат Султанов өзүн-өзү көрсөтүү аркылуу шайлоого бара турганын билдирип, БШКга расмий арыз берген. Эми Нариман мырза Марат мырзадан куулук кылып, "7-апрель жаштар кыймылы" партиясынын чапанын жамынып, аламан жарышка түшкөнү турат. Мындай чечим аталган партиянын курултайында кабыл алынган.
Аталган партия Закиржан Бакиев 90дон ашык баланын өмүрүн кыйып, миңдеген адамдын ден соолугуна жаракат келтирип Белоруcсияга качканда, эски бийликтин режимин биротоло жокко чыгаруу үчүн түзүлүп, парламенттик шайлоого катышкан. Кызыгы, анан аталган партиянын атынан Бакиевди "атам" деп жүргөн Нариман Түлеевдин ат салыша тургандыгы акылга сыйбаган көрүнүш болуп жатпайбы. Атаң гөрү, эми "7-апрель жаштар кыймылынын" мүчөлөрү кантип, абийир, намыс тууралуу кеп кылышат болду экен. Ушундай айткан сөздөрү башка, кылган иштери бөлөк жосундарды көргөндө жаныңдан түңүлөсүң да…
Кызыктын баары күздө болчудай... Президенттик шайлоого аттанган талапкерлердин саны күн санап арбып, 70тен ашты. Дымагы айды чапчыган көрүнүктүү атка минерлерден тартып, коңшу-колоңу, ага-тууганынан башка эч ким тааныбаган, үрүп-чыгарга ити жоктордун деле ышкырыгы таш жарып, ажо болмокмун деп турушат. Өкүнүчтүүсү, ажолук кызмат баланын оюнунан бетер, Кубанычбек Апас, Арстанбек Абдылдаевге окшоп ээленгендер менен Жамбыл Камчиев, Борончу Кудайбергеновдордой президент болмокчумун деп куудулдангандар дагы бар. Айтор, алына карабай адыраңдагандарды санап аягына чыкчудай эмессиң. Кудум эле 11-классты жаңы аяктап, университетке тапшырган абитуриенттердей. Ажолук аламанга ат салышчулардын толук тизмеси менен 7-беттен тааныша аласыздар.
Президенттик шайлоого аттанышкан талапкерлердин көптүгүнөн төбө чачыбыз тик туруп, "амбициясы ашып-ташыгандар эмненин ичинен чыгаар экен" деген кооптонуулар да пайда боло баштады. Ушундан улам, "эки революциянын бульдозери" атыккан Азимбек Бекназаров акылдуу оюн ортого салды. "Талапкерлер катталып бүткөн соң, татыктуу экөөнү тандап, саясий тандем түзүп чыгышыбыз керек"-деген Азикең талапкерлерди тандоо "биздики жана чоочун" деген кооптуу жердешчилик принципке такалып атканын айтып, мунун аягы жакшылыкка алып келбестигин кошумчалады. "2005-жылкы тандемде Бакиев бүткүл түштүк элин уят кылды. Саясий лидерлерди бириктирүүдө менде өтө чоң саясий тажрыйба бар. Бул жолу бардык жагдайларды эске алып, мурунку катачылыктарды кетирбейбиз. Талапкерлер да өздөрү ушундай биригүү керек экендигин түшүнүп турушат"-деди. Чынында, Азикеңдин бул ою азыркы кырдаалда аба менен суудай керек болуп турат. "Бөлүнгөндү бөрү жейт"-демекчи, бөрүлөргө жем боло элегибизде татыктуу талапкерлерибиз ымалага келип, алдыдагы ажолук ат салышты ынтымакта өткөрүп алышыбыз керек. Ал ортодо Азикең айткан сөзүн аныктап, былтыр таарынышып кеткен эски досу Алмазбек Атамбаевге кайрылып келиптир.
А. Салянова: "Криминалдар кайтарылат"
Башкы прокурор Аида Салянова Араб Эмиратынын абагында жаткан кыргызстандык кылмыш дүйнөсүнүн атамандары Камчы Көлбаев, Алманбет Анапияев, Адилет Касеновду өлкөбүзгө кайтарып алууга мүмкүнчүлүктөр бар экендигин кабарлады. Уюшкан кылмыштуулукка каршы күрөшүү боюнча 2000-жылы кабыл алынган эл аралык конвенцияга кыргыздар менен кошо арабдар да кирген экен. Дал ошол конвенциянын негизинде Араб Эмираты биздин "тентектерди" Кыргызстанга кайтарууга милдеттүү экен. Ошондой эле Аида Салянова Казакстанда жашынып жүрөт делинген Бакиевдин жакын жөкөрлөрү Данияр Үсөнов менен Мурат Суталинов ал жакта жок экендигин казак тарап кабарлагандыгын да кошумчалады. "Мен ШКУга кирген мамлекеттердин башкы прокурорлорунун жыйынында казак кесиптешиме кайрылгам. Үсөновдун да, Суталиновдун да биздеги оперативдүү маалыматтарга таянып, Казакстандагы дайын-даректерин көрсөткөм. Бирок 27-июлда Казакстандын аймагында аты аталган адамдар жок деген жооп келди"- дейт башкы прокурор.
кыргыз тилиндеги гезит "Форум"
email • архив • редакция
Медалдын эки жагы же...
Атаханов ачуу чындыкты айттыбы, же…
Борбордук шайлоо комиссиясынын экс-төрагасы:
бузбай коюуга мүмкүн эмес"
"4 млрд долларлык Иштамберди кенин 40 млн долларга сатканы - чыккынчылык БОЛДУ!"
"Ар-Намыс" фракциясынан ЖК депутаты:
"Сотторду тандоо кеңешине Кулов өзү каалаган адамдарын өткөргөн"
"Кристаллдын" атайын администратору уулуу хлор менен бирге даяр трихлорсилан продукциясын жок кылууда…
Сопусунган соттор, көп сырлуу
Кеңеш же революция уланууда!